जफर ने कहा कि 11 अगस्त या 12 अगस्त को असेंबली का नया सत्र बुलाया जा सकता है. उन्होंने कहा, ‘अगर यह 11 अगस्त को होता है, तो प्रधानमंत्री 14 अगस्त को शपथ ले सकते हैं. उसी दिन राष्ट्रपति ममनून हुसैन नए प्रधानमंत्री को पद की शपथ दिला सकते हैं.’ जफर ने बताया कि अगर 11 अगस्त को नेशनल असेंबली के सत्र की शुरुआत होती है, तो उसी दिन नए सदस्यों को शपथ दिलाई जाएगी. बता दें कि पाकिस्‍तान के संवैधानिक प्रावधानों के तहत, आम चुनावों के 21 दिन के अंदर नेशनल असेंबली का सत्र बुलाया जाना जरूरी है. इसके अनुसार 15 अगस्‍त तक नेशनल असेंबली का सत्र होना ही है.